[{"text_idx": "#000000", "text": "Autor:Eesti Keeletoimetajate Liit21. dets. 2022"}, {"text_idx": "#000002", "text": "Siiski satub aeg-ajalt mu to\u0308o\u0308lauale so\u0303nu, mille moodustusviis meenutab ennepu\u0308hadeaegset, na\u0308iteks:"}, {"text_idx": "#000003", "text": "Ko\u0303ige sagedamini kohtun neist eelkooliealisega. Et so\u0303naga eelkool ta\u0308histatakse kooliks ettevalmistavat o\u0303pet, on eelkooliealine so\u0303na-so\u0303nalt vo\u0303ttes laps, kes vanuse poolest vo\u0303iks eelkoolis ka\u0308ia, umbes kuueaastane."}, {"text_idx": "#000004", "text": "Tegelikult aga kasutatakse so\u0303napaari eelkooliealine laps enamasti laiemas ta\u0308henduses. So\u0303naveebiski on so\u0303na eelkooliealine lahti seletatud kui \u2019koolis veel mitte ka\u0308iv, koolimineku eelses eas olev\u2019 ning on ma\u0308rgitud so\u0303na koolieelik su\u0308nonu\u0308u\u0308miks."}, {"text_idx": "#000005", "text": "Kuigi ka erialatekstides na\u0308eb eelkooliealise ja koolieelses eas lapse su\u0308nonu\u0308u\u0308mset kasutust, soovitan asjalikus tekstis eelistada so\u0303nau\u0308hendit koolieelses eas laps. Koolieelne ja\u0308rgib na\u0308iteks so\u0303nades pu\u0308hade-eelne, valimiseelne ja une-eelne kasutatavat loogikat, kus liidetakse nimiso\u0303na ja omadusso\u0303na eelne, ning selle puhul ei teki ebaloogilist seost eelkooliga."}, {"text_idx": "#000006", "text": "To\u0303si ku\u0308ll, fraas koolieelses eas laps on ku\u0308llaltki pikk. Mo\u0303nes tekstis vo\u0303ib selle asemel kasutada so\u0303na koolieelik."}, {"text_idx": "#000007", "text": "Sama moodi soovitan ka teiste eelnimetatud so\u0303nade asemel kasutada eestipa\u0308rast vastet:"}, {"text_idx": "#000008", "text": "U\u0308le 90% Eesti eelkooliealistest lastest veedab lasteaias kaheksatunniseid pa\u0308evi. \u2192 koolieelses eas lastest ~ koolieelikutest"}, {"text_idx": "#000009", "text": "Siseriiklik kiri toimetatakse kohale paari pa\u0308eva jooksul. \u2192 riigisisene ~ Eesti-sisene (Loe ka Maire Raadiku artiklit so\u0303nast siseriiklik.)"}, {"text_idx": "#000011", "text": "Enneso\u0303jaaegsest hoonestusest on sa\u0308ilinud vaid viiendik. \u2192 so\u0303jaeelsest (Loe ka Egle Heinsari artiklit so\u0303nast enneso\u0303jaaegne.)"}]